Намеснік начальніка ўпраўлення па працы, занятасцi i сацыяльнай абароне райвыканкама Таццяна Мучынская адзначыла, што па інфармацыі інспекцыі Міністэрства па падатках і зборах у раёне фіксуюцца факты, калі наймальнікі прымаюць на работу грамадзян без заключэння працоўнага дагавора. У выніку бюджэт губляе даходы, а самі работнікі пазбаўляюцца права своечасова і ў поўным аб’ёме атрымліваць зарплату. Акрамя таго, на іх не распаўсюджваюцца многія сацыяльныя гарантыі, перыяд фактычнай работы не ўключаецца ў працоўны стаж, у выніку могуць узнікнуць праблемы з атрыманнем працоўнай пенсіі пры дасягненні пенсіённага ўзросту.